CELEX: 62008CN0203
Language: et
Date: 2008-05-16 00:00:00
Title: Kohtuasi C-203/08: Eelotsusetaotlus, mille esitas Raad van State (Madalmaad) 16. mail 2008 — The Sporting Exchange Ltd, mis tegutseb ärinime Betfair, teised menetlusosalised: Minister van Justitie, Stichting de Nationale Sporttotalisator ja Scientific Games Racing

2.8.2008   
            
            
               ET
            
            
               Euroopa Liidu Teataja
            
            
               C 197/11
            
         Eelotsusetaotlus, mille esitas Raad van State (Madalmaad) 16. mail 2008 — The Sporting Exchange Ltd, mis tegutseb ärinime Betfair, teised menetlusosalised: Minister van Justitie, Stichting de Nationale Sporttotalisator ja Scientific Games Racing
   (Kohtuasi C-203/08)
   (2008/C 197/17)
   Kohtumenetluse keel: hollandi
   Eelotsusetaotluse esitanud kohus
   Raad van State
   Põhikohtuasja pooled
   
      Apellatsioonkaebuse esitaja: The Sporting Exchange Ltd, mis tegutseb ärinime Betfair all
   
      Vastustaja: Minister van Justitie, Stichting de Nationale Sporttotalisator ja Scientific Games Racing
   Eelotsuse küsimused
   
               1.
            
            
               Kas EÜ artiklit 49 tuleb tõlgendada nii, et selle sätte kohaldamise tulemusena ei saa liikmesriigi pädev ametiasutus selles liikmesriigis kehtiva hasartmänguteenuse pakkumise lubade suletud väljastamise süsteemi alusel keelata, et teenuse pakkuja, kellele on juba teises liikmesriigis väljastatud luba selle teenuse pakkumiseks Internetis, pakub seda teenust Internetis ka esimesena nimetatud liikmeriigis?
            
         
               2.
            
            
               Kas Euroopa Kohtu poolt EÜ artiklile 49 ja eelkõige võrdsuse põhimõttele ning sellest tulenevale läbipaistvuse kohustusele antud tõlgendus kontsessioone puudutavates kohtuasjades on üle kantav hasartmängude korral teenuse pakkumisele loa andmise menetlusele seaduses sätestatud ühe-loa-süsteemi korral?
            
         
               3.
            
            
               
                           a)
                        
                        
                           Kas seaduses sätestatud ühe-loa-süsteemis võib olemasoleva loa omaniku loa pikendamine ilma võimalikele teistele huvitatutele konkureerimise võimalust andmata olla sobiv ja proportsionaalne meede ülekaaluka üldise huvi realiseerimiseks, mida näeb Euroopa Kohus teenuste osutamise vabaduse piirangu õigustusena hasartmängude korral? Ning kui vastus on jaatav, siis millistel tingimustel?
                        
                     
                           b)
                        
                        
                           Kas kolmanda küsimuse punktile a vastamisel on oluline, kas teisele küsimusele vastati jaatavalt või eitavalt?